דורה גד

דבורה (דורה) גד (6 באוגוסט 1912 – 31 בדצמבר 2003) הייתה אדריכלית ומעצבת פנים ישראלית.
כלת פרס ישראל לאדריכלות לשנת תשכ"ו (1966).

ביוגרפיה
נולדה בשם דורה זיגל בעיירה קמפלונג בבוקובינה שברומניה. למדה אדריכלות והנדסה באוניברסיטה הטכנית של וינה. במהלך לימודיה הכירה את היינריך יחזקאל גולדברג-גד (1911–1958), שגם הוא למד שם אדריכלות. גולדברג הגיע מפולין והיה ציוני נלהב ומקורב לתנועה הרוויזיוניסטית. בשנת 1936 נישאו השניים ועלו לארץ ישראל. בשנת 1937 ייצגו יחזקאל ודורה גד בתל אביב את האדריכל אלכסנדר קליין, וביצעו עבודות פיקוח אדריכלי עבור בית שקליין תכנן ברחוב הירקון. ב-1942 פתחו דורה ויחזקאל משרד עצמאי שעסק בעיצוב דירות פרטיות, תוך הכנסת חידושים שלא היו מקובלים אז בארץ, כגון חדרי ארונות, ציפויי פורניר וסולם צבעים בהיר המגיב לאור החזק. בין הפרויקטים הראשונים שלהם נכלל תכנון בית עבור הפרדסן היפואי עבדול חמיד ביבי, ועבור משפחת פנכל בכפר שמריהו. באותו עשור ביצעו השניים תכנון פנים ב-"קפה ניצה" ברחוב אלנבי.
במשך כעשרים שנים, עד מותו, עבדה דורה יחד עם יחזקאל גד במשרדם המשותף בתל אביב.

בשנת 1959 נישאה בשנית, לאלוף אפרים בן ארצי. נישואיה אלו הובילו להיכרותה עם הנהגת המדינה. ביתם המשותף בקיסריה עוצב על ידה.

גד החלה לקבל לידיה עבודות אדריכלות ועיצוב מורכבות של בניינים ממלכתיים ולאומיים. בין המבנים והפרויקטים הבולטים בחשיבותם שעיצבה:
 משכן הכנסת (התכנון האדריכלי בוצע על ידי יוסף קלרווין)
 מוזיאון ישראל (יחד עם אל מנספלד)
 הספרייה הלאומית (תכנון אדריכלי זיוה ארמוני וחנן הברון)
 עיצוב פנים עבור בית אגיון
 בית משה שרת
 מטוסי הבואינג של חברת אל על, וכן מטוסי בריסטול בריטניה של החברה, ומשרדיה בלונדון
 בית הנשיא יצחק בן-צבי
 וילה שרובר
 אוניות הנוסעים של צים (יחד עם אל מנספלד ומוניו גיתאי-וינרויב)
 בתי המלון הילטון בתל אביב (מלון הילטון תל אביב) ובירושלים (מלון קראון פלזה ירושלים). את התכנון האדריכלי של שניהם ביצעו יעקב רכטר ומשה זרחי.
 מלונות השרון ו-"אכדיה" בהרצליה
 מלון ארבע העונות, נתניה (אדריכל הבניין: יעקב נטל)

250px|ממוזער|שמאל|קברם של דורה גד ואפרים בן ארצי, בבית הקברות בקיסריה
ברבות מעבודותיה שילבה בין מודרניות ושמרנות אדריכלית והיא שילבה בעבודותיה יצירות של דור האמנים הצעיר, בהם דני קרוון ויעקב אגם. גד נהגה לשלב בין מוטיבים ארצישראליים לבין אדריכלות פונקציונלית ומודרניסטית. כך, במלון "אכדיה" עבורו ביצעה תכנון פנים בשנות החמישים, שולבו אלמנטים "ארכאולוגיים", כגון העתקי קרמיקה של כתובות אכדיות וכתובות מספר בראשית, על מנת להדגיש את העבר השמי של המקום; ברם, חלל המלון בכללו נפתס כמודרני ועכשווי, על פי עקרונות "האסתטיקה של המכונה". הדבר היה כך גם בספינות "צים" שבעיצובה, כאשר הספינות שילבו עיצוב מודרני ופונקציונלי עם עצירות של אמנים ישראלים, כגון שושנה היימן, ז'אן דוד, פרלי פלציג וכן שטיחים של "משכית".

לאחר השלמת בנייתו של מבנה מוזיאון ישראל בירושלים, אדריכלית הפנים גד והאדריכל אל מנספלד זכו יחד בפרס ישראל לאדריכלות לשנת 1966.

לימים היא הייתה נשיאת כבוד של אגודת אדריכלי הפנים בישראל.

בעשור האחרון לחייה הייתה גד שותפה להקמת החוג לעיצוב פנים של המכללה למנהל, לו היא הורישה את עיזבונה המקצועי.

לקריאה נוספת
 רן שחורי (עורך), דורה גד: הנוכחות הישראלית באדריכלות הפנים, תל אביב: אדריכלות ישראלית, 1997.
 רות מרקוס (עורכת), נשים יוצרות בישראל, 1920–1970, בני ברק: הקיבוץ המאוחד, 2008, עמ' 159–160.
 בונות ארץ חדשה: אדריכליות וארגוני נשים בתקופת המנדט, סיגל דוידי
 German and Austrian Women Architects in Mandatory Palestine (English and German), Sigal Davidi\
קישורים חיצוניים







 סיגל דוידי, 


 מיכאל יעקובסון: סקירה על הספרייה במוזיאון ישראל, באתר 'חלון אחורי', 19.7.13
 מיכאל יעקובסון: וילה שרובר, הבית המפורסם בירושלים: עבר, הווה - והעתיד?, 10.12.13, Xnet


 הערות שוליים 

קטגוריה:אדריכליות ישראליות
קטגוריה:אדריכלים ישראלים
קטגוריה:זוכי פרס ישראל לאדריכלות
קטגוריה:זוכי פרס ישראל לשנת 1966
קטגוריה:זוכות פרס ישראל
קטגוריה:זוכי פרס ישראל
קטגוריה:ישראליות ילידות רומניה
קטגוריה:ישראלים ילידי רומניה
קטגוריה:נשות העלייה החמישית
קטגוריה:אנשי העלייה החמישית
קטגוריה:קיסריה: אישים
קטגוריה:אישים הקבורים בבית הקברות בקיסריה
קטגוריה:ישראליות שנולדו ב-1912
קטגוריה:ישראלים שנולדו ב-1912
קטגוריה:ישראליות שנפטרו ב-2003
קטגוריה:ישראלים שנפטרו ב-2003